CELEX: 62020TN0680
Language: bg
Date: 2020-11-11 00:00:00
Title: Дело T-680/20: Жалба, подадена на 11 ноември 2020 г. — Novelis/Комисия

18.1.2021   
            
            
               BG
            
            
               Официален вестник на Европейския съюз
            
            
               C 19/64
            
         
      Жалба, подадена на 11 ноември 2020 г. — Novelis/Комисия
      (Дело T-680/20)
      (2021/C 19/69)
      Език на производството: английски
      
         Страни
      
      
         Жалбоподател: Novelis Inc. (Mисисауга, Онтарио, Канада) (представители: S. Völcker, T. Caspary и R. Benditz, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени изцяло или отчасти Решение на Комисията от 31 август 2020 г. по преписка № M.9076 — Novelis/Aleris, с което се отхвърля искането на Novelis за удължаване с един месец на заключителния период съгласно член 40 от ангажиментите Novelis/Aleris;
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: твърди се, че в нарушение на принципа на колегиалност обжалваното решение е прието от заместник-генералния директор на Генерална дирекция „Конкуренция“, а не от колегиума на членовете на Комисията.
               
            
                  2.
               
               
                  Второ основание: твърди се, че е нарушено правото на жалбоподателя да бъде изслушан.
               
            
                  3.
               
               
                  Трето основание: твърди се, че не са посочени достатъчно мотиви, които дават възможност на жалбоподателя да упражни ефективно правото си на защита.
               
            
                  4.
               
               
                  Четвърто основание: твърди се, че в обжалваното решение са допуснати редица явни грешки в преценката, като не е взето предвид, че жалбоподателят е имал надлежно основание да поиска удължаване на срока. Освен това жалбоподателят посочва, че с оглед на правните последици и наличието на редица по-малко ограничителни средства, обжалваното решение нарушава принципа на пропорционалност.